*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*9. számú előterjesztés*

Bátaszék Város Önkormányzata Képviselő-testületének 2016. január 27-én,

16,00 órakor megtartandó ülésére

*a helyi közművelődési intézmények 7 éves (2014-2020) továbbképzési tervének módosítása, a 2016. évi beiskolázási terv elfogadása*

|  |
| --- |
| **Előterjesztő:** Skoda Ferenc jegyző    **Készítette:** Sági Lajosn igazgató, Dömény Boglárka mb. igazgató és  Tafnerné Fáll Erika kul.-nevelési ref.    **Törvényességi ellenőrzést végezte:** Takácsné Gehring Mária aljegyző  **Tárgyalja:**  KOIS Bizottság: 2016. 01. 25.  PG Bizottság 2016.01.26. |

**Tisztelt Képviselő-testület!**

*A kulturális javak védelméről és a muzeális intézményekről, a nyilvános könyvtári ellátásról és a közművelődésről* szóló 1997. CXL. törvény 94. § (4) bekezdése kimondja:

***„Az e törvény hatálya alá tartozó intézményekben foglalkoztatott szakemberek szakmai tudásuk megújítása érdekében továbbképzésben és szervezett képzésben vehetnek részt. A miniszter rendeletben szabályozza a továbbképzésnek és szervezett képzésnek minősülő képzési formák körét, valamint - az adópolitikáért felelős miniszterrel egyetértésben - a fizetendő igazgatási szolgáltatási díjak körét és azok mértékét. Az e törvény hatálya alá tartozó intézményekben foglalkoztatott szakemberek*** ***továbbképzésben és szervezett képzésben való részvételéhez támogatás nyújtható.***”

*A kulturális szakemberek szervezett képzési rendszeréről, követelményeiről és a képzés finanszírozásáról* szóló 1/2000. (I. 14.) NKÖM rendelet (a továbbiakban: Rendelet) 4. § (6) bekezdése értelmében:

„***Az intézmény hétéves továbbképzési tervét a kulturális intézmény fenntartója hagyja jóvá a továbbképzési időszak első évében május 25-ig. A tervet szükség szerint felül kell vizsgálni, és a módosításokat minden év február 15-ig a kulturális intézmény fenntartójával jóvá kell hagyatni.”***

Mindkét helyi közművelődési intézmény igazgatója élt a jogszabály által biztosított lehetőséggel, és az előterjesztés mellékletét képező (1. és 2. melléklet) módosított 7 éves továbbképzési tervekhez kérik a fenntartó jóváhagyását.

A **Keresztély Gyula Városi Könyvtár** szakembereinek képzésére készített *7 éves tervet (2014-2020)* az alábbiak miatt szükséges módosítani:

A könyvtár igazgatója *a közalkalmazottak jogállásáról* szóló 1992. évi XXXIII. törvény végrehajtásáról szóló 150/1992. (XI.20.) Kormányrendelet 6/G. § (1) bekezdésben kötelezően előírt államháztartási és vezetési ismereteket nyújtó tanfolyamot elkezdte. A hivatkozott képzés négy modulból áll (120 óra), melynek III. és IV. modulját 2015-ben a könyvtár igazgató elvégezte.

Az I. és II. modul képzései nem indultak 2015-ben, várhatóan 2016-ban nyílik lehetőség a képzés befejezésére. Jelenleg vita folyik a képző központban a hivatkozott vezetői ismeretek képzésének megvalósításáról (ennek részleteiről az éves beiskolázási tervnél szólunk). A helyi könyvtár módosított 7 éves továbbképzési terve az előterjesztés 2. melléklete.

A **Petőfi Sándor Művelődési Ház** szakembereinek képzésére készített *7 éves terv (2014-2020.)* módosítási javaslata a következő:

Az intézmény megbízott igazgatója figyelembe vette a tárgyévi szervezeti átalakulást, ezért a 2016-os naptári évben nem látja szerencsésnek a korábban betervezett szakmai képzést, ennek megfelelően az ez évi képzést egy évvel későbbre halasztja a javasolt terv módosításában (1. melléklet).

A Rendelet 4. § (7) bekezdése értelmében:

„A *beiskolázási tervet* az intézmény vezetője a jóváhagyott hétéves továbbképzési terv alapján készíti el az *adott évre* a [(8) bekezdésben](http://www.opten.hu/optijus/lawtext/15263#sid22016) részletezett szabályok szerint.”

Központi állami támogatás tárgyévben sem várható, a Rendelet 11. § (1) bekezdése így fogalmaz, „*A kulturális szakemberek képzéséhez a központi költségvetés továbbképzési támogatást nyújthat”,* ezért a képzések költségeit a kulturális szakember vagy a fenntartó vállalja, esetleg forráshiány miatt nem valósul meg az adott naptári évben a betervezett képzés.

A **helyi könyvtár** igazgatója elkészítette a 2016. évi beiskolázási tervet (3. melléklet), melynél már figyelembe vette a 7 éves terv felülvizsgálata utáni módosítást. Az igazgató tárgyévben szeretné folytatni a megkezdett vezetői ismeretek I. és II. modulját, a képzés várhatóan Budapesten lesz. A képzéssel kapcsolatos bizonytalanság abból ered, hogy a 2016-os képzés még akkreditáció (engedélyeztetés) alatt van, és a vezetői ismeretek teljes, I-IV. modulját magában foglalja, a könyvtár igazgatója azonban már a III. és IV. modult teljesítette. Dr. Hangodi Ágnes, az OSZK Oktatási és Humánerőforrás-fejlesztési osztály vezetője szerint még kétséges, hogy az új tanfolyamra való beiratkozás esetén a már elvégzett modulokból kaphat-e valaki felmentést. A legszerencsésebb esetben a képzés második fele 80.000 Ft-ba (40 e Ft/1 modul) és a hozzákapcsolódó járulékos költségek (útiköltség, szállás) további 40.000 Ft-ba kerülnek.

A **helyi művelődési ház** megbízott igazgatója is figyelembe vette a 2016. évre szóló beiskolázási terv (4. melléklet) készítésénél a 7 éves továbbképzési terv módosítását, így tárgyévben nincs beiskolázandó kulturális szakember az intézményben.

Kérem, a tisztelt képviselő-testületet, hogy tárgyalja meg az előterjesztést, és az alábbi határozati javaslat elfogadásával hagyja jóvá a helyi közművelődési intézmények 7 éves továbbképzési terveinek (2014-2020) módosítását, valamint a közművelődési intézmények 2016. évi beiskolázási terveit.

**H a t á r o z a t i j a v a s l a t :**

**a helyi közművelődési intézmények 7 éves (2014-2020.) tovább-képzési tervének módosítása, a 2016. évi beiskolázási terv elfogadására**

Bátaszék Város Önkormányzatának Képviselő-testülete:

1. – figyelemmel *a kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. CXL. törvény 94. §-ának (4) bekezdésére*, valamint *a kulturális szakemberek szervezett képzési rendszeréről, követelményeiről és a képzés finanszírozásáról szóló 1/2000. (I.14.) NKÖM rendeletének 4. § (6) bekezdésében* foglaltakra - a Petőfi Sándor Művelődési Ház, valamint a Keresztély Gyula Városi Könyvtár kulturális szakemberei szervezett továbbképzésének 2014-2020-as időszakra vonatkozó, a 66/2014.(IV.10.) önk.-i határozattal elfogadott hétéves továbbképzési tervének módosítását a határozat 1. és 2. melléklete szerinti tartalommal - jóváhagyja.
2. a Keresztély Gyula Városi Könyvtár 2016. évi beiskolázási tervét a határozat 3. számú melléklete szerinti tartalommal jóváhagyja, a könyvtárvezető képzéséhez (vezetői ismeretek I. és II. modul) szükséges 80.000.- Ft összegű képzési díjat, valamint a képzéshez kapcsolódó járulékos költségeket 40.000.- Ft (szállásdíj, útiköltség) a Keresztély Gyula Város Könyvtár 2016. évi költségvetésében biztosítja.
3. egyúttal a 6/2015.(I.22.) önkormányzati határozatát hatályon kívül helyezi.

*Határidő:* 2016. február 15.

*Felelős:* Skoda Ferenc jegyző

*Határozatról értesül:* közművelődési intézményvezetők

Bátaszéki KÖH pénzügyi irodavezető

kulturális-nevelési referens

irattár

1. **melléklet**

 **Petőfi Sándor Művelődési Ház**

7140 Bátaszék, Szent István tér 7.

Tel: 74/493-690 E-mail: [muvhazbataszek@gmail.com](mailto:muvhazbataszek@gmail.com)

Iktatószám: 08/2016.

**A Petőfi Sándor Művelődési Ház**

**hétéves szakmai továbbképzési új terve**

2014. január 1. – 2020. december 31.

**2015.**

Nincs beiskolázandó dolgozó

**2016.**

Nincs beiskolázandó dolgozó

**2017.**

Beiskolázandó dolgozó neve: **Tihanyiné Kismődi Rita**

Szakképzettsége: nincs

Szakképzés neve: Közművelődési szakember II. (**E-000722/2014/A002)**

A képzést szervező intézmény neve: Nemzeti Művelődési Intézet Országos Felnőttképzési Szakmai Központja (296 óra)

**2018.**

Beiskolázandó dolgozó neve: **Kalmár Éva**

Szakképzettsége: Művelődésszervező

Szakképzés neve: Népi játszóház vezetői tanfolyam

A képzést szervező intézmény neve: Hagyományok Háza – Budapest (120 óra)

**2019.**

Nincs beiskolázandó dolgozó

**2020.**

Beiskolázandó dolgozó neve: ***Dömény Boglárka***

Szakképzettsége Közművelődési szakember I.

Szakképzés neve: **Kommunikáció és protokoll az oktatási és közművelődési intézményekben** (60 óra)

A képzést szervező intézmény: Nemzeti Művelődési Intézet Országos Felnőttképzési Szakmai Központja (60 óra)

Bátaszék, 2016. január 12.

Dömény Boglárka

mb. igazgató

**2. melléklet**

|  |  |  |  |  |  |
| --- | --- | --- | --- | --- | --- |
| **A Keresztély Gyula Városi Könyvtár képzési terve (2014-2020)** | | | | | |
|  |  |  |  |  |  |
|  |  |  |  |  |  |
|  |  |  |  |  |  |
| **Név** | **Munkakör** | **Szakmai/isk.végzettség** | **Továbbképzés** | **Időpont** | **Teljesítés** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Mórocz Zoltánné | könyvtáros | felsőfokú | interaktív porták üzemeltetése könyvtári környezetben | 2017 |  |
| Sági Lajosné | igazgató | felsőfokú | vezetési ismeretek | 2016 |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Bátaszék, 2016. január 11. | |  | Sági Lajosné igazgató |  |  |

1. **melléklet**

**I KÉPZ igénylőlap**

(Az adatok a fenntartónak küldendők meg.)

Az intézmény azonosítója (PIR szám):

Az intézmény típusa (**1) önkormányzati** (2) állami (3) egyéb)

Az intézmény elsődleges besorolása:

(1) Közművelődési **(2) Könyvtári** (3) Muzeális (4) Levéltári  
(5) Állat és növénykert

Az intézmény neve: **Keresztély Gyula Városi Könyvtár**  
Az intézmény címe, telefonszáma (körzetszámmal): **7140** **Bátaszék, Hősök tere 1.  
74/493-076**  
Számlaszáma: **11746005-15419088**  
Muzeális intézmények esetében működési engedély száma:

**2016 évi intézményi támogatási igény bejelentése a kulturális szakemberek szervezett továbbképzése normatív hozzájárulásának biztosítására**

Az intézményben a hétéves továbbképzési tervben szereplő kulturális szakemberek száma összesen:

**2** **fő**

**2016** **évben a beiskolázási tervben szereplő dolgozók:**

(Fel kell sorolni azokat a kulturális szakembereket, akik az adott évben veszik igénybe a normatív támogatást.)

Sorszám, név, munkakör: **1. Sági Lajosné könyvtárigazgató**

|  |
| --- |
| **2016 évre igényelt összeg** |
| ***120.000 Ft*** |

A fentiekben közölt adatok alapján kérjük fenntartónkat, igényelje a normatív hozzájárulást. Igazoljuk, hogy az adatok a valóságnak megfelelnek.

Dátum: 2016.január 11.

Mórocz Zoltánné Sági Lajosné

könyvtáros könyvtárigazgató

**4. melléklet**

 **Petőfi Sándor Művelődési Ház**

7140 Bátaszék, Szent István tér 7.

Tel: 74/493-690 E-mail: [muvhazbataszek@gmail.com](mailto:muvhazbataszek@gmail.com)

Iktatószám: 07/2016.

**A Petőfi Sándor Művelődési Ház**

**2016. évre szóló új beiskolázási terve**

A Petőfi Sándor Művelődési Ház az idei évben nem tervez szakmai továbbképzést kulturális szakemberei részére.

Bátaszék, 2016. január 12.

Dömény Boglárka

mb. igazgató

A beiskolázási tervvel egyetértek:

Tihanyiné Kismődi Rita

művelődésszervező-asszisztens